जंगली सुअरों के आंतक से परेशान है किसान
पोकरण (आंचलिक) |उपखंडक्षेत्र में जंगली सुअरों की संख्या बढऩे के कारण ट्यूबवैलों पर खड़ी फसल को नुकसान पहुंचा रहे है। जंगली सुअरों द्वारा रात्रि के समय समूह बनाकर ट्यूबवैलों में खड़ी फसलों पर धावा बोलकर फसलों को नष्ट कर देते हैं। जिसके कारण जंगली सुअरों से अधिकांश ट्यूबवैलों पर खड़ी फसल खराब कर देते है। ट्यूबवैलों पर खड़ी रायड़ा, गेहूं, जीरा, सरसों की फसलों पर जंगली सुअरों द्वारा फसलों को जड़ सहित निकाल देते हैं। जिसके कारण किसानों को आर्थिक नुकसान उठाना पड़ रहा है। क्षेत्र के किसानों ने पूर्व में कई जिला कलेक्टर, स्थानीय प्रशासन को ज्ञापन प्रस्तुत कर इन जंगली सुअरों से राहत पहुंचाने की मांग की है लेकिन प्रशासन द्वारा इन जंगली सुअरों के संबंध में कोई कार्रवाई नहीं की गई है। जिसका खामियाजा किसानों को भुगतना पड़ रहा है। किसान कानाराम ने बताया कि उपखंड क्षेत्र के ग्राम बीलिया, राजमथाई, बांधेवा, चौक, मोडरडी, सनावड़ा, महेशों की ढाणी, नाणियाई, केलावा, चौक, एकां, बिरमदेवरा, भणियाणा, माडवा, डिडाणिया, सतासर, सहित कई ट्यूबवैलों पर खड़ी फसल जंगली पशुओं की भेंट चढ़ रही है। जिसके चलते किसानों में प्रशासन के खिलाफ बढ़ता जा रहा है। उन्होंंने बताया कि जंगली सुअरों की संख्या बढ़ने के कारण किसानों को अपनी फसलों की सुरक्षा के लिए अनेक इंतजाम करने पड़ रहे हैं। लेकिन फिर भी सुअरों के झुंड के पीछे किसान द्वारा किए गए प्रयास विफल साबित हो रहे हैं।
hin_Deva hin_Deva